Diari Oficial de la Generalitat Valenciana


Sumari del DOGV 6230, del 22-03-2010 (2010/3083)

RESOLUCIÓ d'11 de març de 2010, del president de l'Institut de la Petita i Mitjana Indústria de la Generalitat Valenciana (IMPIVA), per la qual es convoquen ajudes del II Pla de Competitivitat de l'Empresa Valenciana (PCEV) per als exercicis 2010 i 2011.
--------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6230

Data del DOGV
:   22-03-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/3083


Data del document
:   11-03-2010

Organisme emissor
:   Institut de la Petita i Mitjana Indústria de la Generalitat Valenciana (IMPIVA)

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ d'11 de març de 2010, del president de l'Institut de la Petita i Mitjana Indústria de la Generalitat Valenciana (IMPIVA), per la qual es convoquen ajudes del II Pla de Competitivitat de l'Empresa Valenciana (PCEV) per als exercicis 2010 i 2011.  
 [2010/3083]  
El sistema productiu de la Comunitat Valenciana es caracteritza en gran manera per l'existència de sectors que es localitzen en àrees concretes del territori i en els quals predomina la xicoteta dimensió d'empresa, i això dóna lloc a complexos sistemes la competitivitat dels quals descansa en l'articulació de cadenes de valor i relacions de cooperació entre empreses que fabriquen productes finals, proveïdores de components, servicis de suport, empreses comercialitzadores, etc.  
A fi de possibilitar el disseny i l'aplicació de mesures de foment de la innovació i la competitivitat d'abast sectorial en els casos en què les empreses, a través de les seues entitats sectorials representatives, ho consideren d'interés, la Conselleria d'Indústria, Comerç i Innovació va posar en marxa el 2005 una línia de suport a actuacions emmarcades en els plans sectorials que pogueren ser elaborades pels distints sectors ja implantats a la Comunitat Valenciana o amb perspectives d'assolir un desenvolupament destacat a partir de nuclis emergents d'empreses i centres d'investigació.  
L'experiència obtinguda ha demostrat la utilitat d'este instrument per a facilitar la concertació entre empreses, institucions i centres tècnics i realitzar una labor d'identificació d'objectius, de planificació d'actuacions i de coordinació de mitjans per portar-les a cap. Al mateix temps, també ha fet possible un coneixement més ajustat de la tipologia d'actuacions més rellevants amb vista a aconseguir un abast sectorial, bé pels seus efectes directes o bé per l'efecte demostració que poden comportar.  
En este sentit, la present convocatòria es fa amb caràcter bianual per als exercicis 2010 i 2011 a fi de possibilitar la planificació i el desenvolupament d'actuacions amb un calat i una profunditat més grans i preveu quatre tipus d'actuacions: el suport a agrupacions empresarials per a desenvolupar activitats innovadores, el suport a la participació en programes nacionals i internacionals d'R+D+I, el suport al desenvolupament de servicis d'assessorament per a la innovació i el suport a la promoció i desenvolupament de mercats.  
En estos quatre àmbits, les ajudes convocades tenen com a finalitat donar a conéixer tècniques, tendències, eines i metodologies de coneixement i d'innovació; desenvolupar actuacions que posen de manifest la importància de la innovació per a la competitivitat empresarial, i promoure estratègies i plans de comunicació sectorials que faciliten el desenvolupament de mercats; tot això ajustant-se a la normativa vigent en matèria de subvencions, competència i règims d'ajuda.  
Al seu torn, la convocatòria s'inscriu en l'eix del Programa Operatiu de la Comunitat Valenciana 2007-2013 denominat "Desenvolupament i innovació empresarial" en el marc del qual rep finançament del Fons Europeu de Desenvolupament Regional (FEDER) de la Unió Europea, del qual es pot obtenir informació addicional en la pàgina web següent:  
  
En virtut d'això i de conformitat amb el que s'ha disposat en l'article 1.4 de l'Ordre de la Conselleria d'Empresa, Universitat i Ciència de 12 de desembre de 2006, resolc:  
Article 1. Objecte de la present resolució  
L'objecte de la present resolució és aprovar les bases reguladores i la convocatòria d'ajudes previstes en el II Pla de Competitivitat de l'Empresa Valenciana (PCEV) per als exercicis 2010 i 2011, d'acord amb el que disposa l'Ordre de 12 de desembre de 2006 de la Conselleria d'Empresa, Universitat i Ciència, sobre concessió d'ajudes per l'Institut de la Petita i Mitjana Indústria de la Generalitat Valenciana (IMPIVA), i la regulació específica establida en annex.   
Article 2. Objectiu de la convocatòria  
El II Pla de Competitivitat de l'Empresa Valenciana (PCEV) perseguix contribuir a la millora del capital organitzatiu i la innovació empresarial, tal com es recull en l'eix, tema i actuació següents del PO FEDER CV 2007-2013:   
Eix 2. Desenvolupament i innovació empresarial; tema prioritari 9. Altres accions destinades a l'estímul de la innovació i l'esperit d'empresa en les xicotetes empreses.  
Article 3. Marc normatiu  
Les ajudes recollides en esta resolució es concediran d'acord amb el que s'establix en:  
- L'Ordre de 12 de desembre de 2006, de la Conselleria d'Empresa, Universitat i Ciència, sobre concessió d'ajudes per l'Institut de la Petita i Mitjana Indústria de la Generalitat Valenciana (IMPIVA).   
- La Llei 38/2003, de 17 de novembre, General de Subvencions, i les disposicions de desplegament.  
- El Decret Legislatiu de 26 juny de 1991, pel qual s'aprova el Text Refós de la Llei d'Hisenda Pública de la Generalitat Valenciana.  
- El Reglament CE núm. 1.083, del Consell, d'11 de juliol de 2006, pel qual s'establixen les disposicions generals relatives al Fons Europeu de Desenvolupament Regional, el Fons Social Europeu i el Fons de Cohesió, i el Reglament CE núm. 1.828/2006 que en fixa les normes de desplegament, i la resta de normativa sobre fons estructurals.   
- L'Ordre EHA/524/2008, de 26 de febrer, per la qual s'aproven les normes sobre les despeses subvencionables dels programes operatius del Fons Europeu de Desenvolupament Regional i del Fons de Cohesió.   
- Segons les actuacions a què s'acullen els projectes objecte d'ajuda, el marc de competència serà l'indicat a continuació:  
a) Actuació 1: Règim d'ajudes d'estat núm. 232/2007 - Foment dels servicis d'R+D+I, C (2008) 934.  
b) Actuacions 2 i 4: les ajudes previstes en les actuacions 2.1, 4.1,4.2 i 4.3 s'acullen al Règim temporal d'ajuda per a concedir quantitats limitades d'ajuda compatible, ajuda d'estat N 307/2009 - Espanya; C (2009)4558, de conformitat amb el que disposa la Comunicació de la Comissió - Marc temporal comunitari aplicable a les mesures d'ajuda estatal per a facilitar l'accés al finançament en l'actual context de crisi econòmica i financera (DO C 16, de 22.01.2009). Les ajudes emparades en este marc temporal només podran ser atorgades fins al 31 de desembre del 2010.  
c) Actuació 3: decisió de la Comissió núm. 234/2007 - Foment de l'R+D+I, C (2008) 3930.  
- El Decret 96/1998, de 6 de juliol, del Consell, pel qual es regula l'organització de la funció informàtica, la utilització dels sistemes d'informació i el registre de fitxers informàtics en l'àmbit de l'administració de la Generalitat.  
- El Decret 87/2002, de 30 de maig, pel qual es regula la utilització de la firma electrònica avançada en la Generalitat, modificat pel Decret 149/2007, de 7 de setembre, del Consell, pel qual s'aprova l'Estatut de l'ens prestador de certificació electrònica de la Comunitat Valenciana, i el Decret 18/2004, de 13 de febrer, del Consell de la Generalitat, de creació del Registre Telemàtic i regulació de les notificacions telemàtiques de la Generalitat, establixen i regulen la utilització de mitjans telemàtics en les actuacions administratives, i preveuen expressament les ajudes que es convoquen en esta ordre com procediments i tràmits susceptibles de la tramitació a través del Registre Telemàtic de la Generalitat.  
- Qualsevol altra normativa que per la matèria hi fóra d'aplicació.  
Article 4. Dotació pressupostària  
L'import global màxim que es destinarà per a la concessió de les ajudes previstes en la present convocatòria és de 02.870.837 euros a càrrec de la línia pressupostària T6508000. Per a l'anualitat 2011, el pressupost amb caràcter estimatiu serà de 78.311.921 d'euros.  
El dit import està supeditat a la liquidació dels compromisos degudament adquirits procedents de convocatòries anteriors; els imports previstos per a l'anualitat 2011 queden supeditats a l'aprovació del pressupost de l'IMPIVA per al dit exercici.  
En tot cas, es podrà incrementar el finançament quan es produïsca un augment del crèdit disponible com a conseqüència d'altres convocatòries en què s'hagen presentat o resolt sol·licituds per un import inferior a la despesa inicialment prevista, o de les quals deriven obligacions liquidades o reconegudes per un import inferior a l'ajuda que es va concedir en el seu dia, o bé quan l'augment siga conseqüència d'una generació, ampliació o incorporació de crèdit, o de l'aprovació per la Llei de Pressupostos de la Generalitat per al 2011 d'un import superior al previst en esta resolució per a l'esmentada anualitat. En tot cas, les modificacions del pressupost seran publicades en el Diari Oficial de la Comunitat Valenciana.  
Les ajudes descrites tenen el finançament del Programa Operatiu FEDER (Fons Europeu de Desenvolupament Regional) de la Comunitat Valenciana 2007-2013, en un percentatge del 50% a través de l'eix 2, Desenvolupament i innovació empresarial, tema prioritari 9, Altres mesures destinades a fomentar la investigació i innovació i l'esperit empresarial en les PIME, així com d'altres possibles fons.  
Article 5. Beneficiaris   
1. D'acord amb el que disposen les actuacions que s'especifiquen en annex, es podran acollir a esta convocatòria:  
- Entitats sense ànim de lucre.  
- Agrupacions d'entitats sense ànim de lucre i empreses.  
- Entitats jurídiques que gestionen clústers empresarials pertanyents a sectors de la Comunitat Valenciana que tenen la condició d'agrupació innovadora segons la definició del Marc comunitari sobre ajudes estatals d'investigació i desenvolupament i innovació (DOUE núm. C 323/1, de 30.12.2006) que es recull en l'apartat "Altres" de l'annex a esta resolució.  
L'activitat o fi social haurà de ser preferentment de caràcter industrial o de servicis relacionats amb la indústria, si bé també podran considerar-se els projectes presentats en el marc dels sectors del comerç, l'artesania i el turisme.   
Quan el projecte siga presentat per un col·lectiu sense personalitat jurídica, tindran la consideració de beneficiaris tots els sol·licitants que hi participen. S'engloba sota este supòsit la presentació d'un projecte per dos o més sol·licitants sense que entre ells hi haja nexe jurídic associatiu i sense perjudici que una entitat, entre els participants, siga la que assumisca la coordinació entre ells i davant l'IMPIVA.  
2. En les actuacions 1.1, 1.2, 1.3, 3.1 i 3.2 no podran ser beneficiaris els sol·licitants que reunisquen les característiques d'empreses en crisi segons la definició de les Directrius comunitàries sobre ajudes estatals de salvament i de reestructuració d'empreses en crisi (DO C 244, de 01.10.2004).   
En les actuacions 2, 4.1, 4.2, 4.3 no podran ser beneficiaris:  
- Els sol·licitants que l'1 de juliol de 2008 reuniren les característiques d'empresa en crisi segons la definició que d'acord amb la dimensió de l'entitat s'establix en la normativa comunitària: per a sol·licitants amb dimensió de gran empresa en les Directrius comunitàries sobre ajudes estatals de salvament i de reestructuració d'empreses en crisi (DO C 244, de 01.10.2004), i per a les que presenten la dimensió de PIME, l'apartat 7 de l'article 1 del Reglament (CE) núm. 800/2008, de la Comissió, de 6 d'agost de 2008, pel qual es declaren determinades categories d'ajuda compatibles amb el mercat comú en aplicació dels articles 87 i 88 del Tractat (Reglament General d'Exempció per Categories).   
- Els sol·licitants d'ajudes per a l'exportació o per a afavorir productes nacionals en detriment dels importats.  
- Els sol·licitants que estiguen actius en el sector pesquer, en el sector agrícola de producció primària o en la transformació i comercialització de productes agrícoles (sempre que l'import de l'ajuda s'establisca d'acord amb el preu o la quantitat de productes d'eixe tipus comprats pels productors primaris o comercialitzats per les empreses afectades, o que la concessió de l'ajuda se supedite a l'obligació de cedir-la parcialment o totalment als productors primaris).   
3. Els beneficiaris, així com les empreses que tot i no revestir este caràcter participen o es beneficien dels projectes aprovats, hauran de tenir la seu, delegació o establiment de producció a la Comunitat Valenciana.   
4. Queden excloses les comunitats de béns i les societats civils.  
A efectes de la present resolució, es considerarà PIME, segons l'annex I del Reglament (CE) núm. 800/2008, de la Comissió, de 6 d'agost de 2008, pel qual es declaren determinades categories d'ajuda compatibles amb el mercat comú en aplicació dels articles 87 i 88 del Tractat (Reglament General d'Exempció per Categories), qualsevol entitat, independentment de la seua forma jurídica, que exercisca una activitat econòmica que reunisca els requisits següents:  
- Que ocupe menys de 250 persones.  
- Que tinga un volum de negoci anual no superior a 54.171.761 d'euros, o bé un balanç general no superior a 91.170.433 d'euros.  
Així mateix, quan calga distingir entre xicotetes empreses i mitjanes empreses, s'entendrà per xicoteta empresa aquella unitat econòmica que ocupe menys de 50 persones i que tinga un volum de negoci anual o un balanç general no superior a 66.574.356 d'euros; microempresa es considerarà aquella empresa que ocupe menys de 10 persones i el seu volum de negoci o el seu balanç general anual no supere els 2.000.000 d'euros.  
El còmput dels efectius i límits assenyalats, en el cas d'empreses associades o vinculades, s'efectuarà tal com disposen els apartats 2 i 3 de l'article 6 de l'annex I del Reglament (CE) núm. 800/2008, de la Comissió, de 6 d'agost de 2008, pel qual es declaren determinades categories d'ajuda compatibles amb el mercat comú, en aplicació dels articles 87 i 88 del Tractat (Reglament General d'Exempció per Categories). Estos criteris de còmput es poden consultar en la sol·licitud normalitzada.  
5. Per a l'exercici de la seua activitat, els beneficiaris hauran de disposar de les autoritzacions administratives preceptives, estar inscrits en els registres públics pertinents i complir qualssevol altres requisits exigits per les disposicions aplicables.  
6. En especial, els beneficiaris hauran d'estar al corrent en el compliment de la Llei 2/2006, de 5 de maig, de Prevenció de la Contaminació i Qualitat Ambiental; de la Llei 13/1982, de 7 d'abril, d'Integració Social de les Persones amb Minusvalidesa; de la Llei Orgànica 3/2007, de 22 de març, per a la Igualtat Efectiva de Dones i Homes, i de la Llei 9/2003, de 2 d'abril, per a la Igualtat entre Dones i Homes.  
7. No podran obtenir la condició de beneficiaris els sol·licitants en els quals concórrega alguna de les circumstàncies previstes en l'article 13 de la Llei 38/2003, de 17 de novembre, General de Subvencions.  
8. Les condicions per a ser beneficiari hauran de mantenir-se com a mínim fins al moment del pagament de la subvenció.  
Article 6. Requisits generals dels projectes   
- Realitzar-se al territori de la Comunitat Valenciana.  
- Reunir les especificitats i els requisits tècnics de les actuacions recollides en l'annex.  
- Iniciar-se amb posterioritat a la presentació de la sol·licitud de l'ajuda.   
- Executar-se en el marc d'un desenvolupament sostenible i de foment de la protecció i millora del medi ambient i disposar d'un certificat que declare la no-afecció del projecte a la denominada 'Xarxa Natura', espai físic d'especial protecció mediambiental configurat així per la Unió Europea. L'obtenció d'este certificat la gestionarà l'IMPIVA.  
D'altra banda, hauran de respectar-se en els projectes els principis següents:  
- Els costos associats al projecte no podran rebre simultàniament ajuda del Fons Europeu de Desenvolupament Regional (FEDER) i del Fons Social Europeu (FSE).  
- El projecte subvencionat no haurà d'experimentar abans de transcorreguts cinc anys des del seu terme una modificació substancial, entenent per esta aquella que afecte la seua naturalesa o les seues condicions d'execució, o que atorgue avantatges indeguts a una empresa o a un organisme, o bé que es derive d'un canvi en la naturalesa de la propietat d'una infraestructura o del cessament d'una activitat productiva.  
- Mantenir els seus resultats al territori de la Comunitat Valenciana.  
- Així mateix, no haurà de vulnerar en cap cas el principi de no-discriminació per raó de sexe, raça, origen ètnic, religió, conviccions, minusvalideses, edat o orientació sexual, i facilitarà, o almenys no impedirà, l'accessibilitat per a les persones amb discapacitat.  
Article 7. Sol·licitud de l'ajuda  
7.1. Sol·licitud normalitzada  
Els models d'impresos normalitzats (sol·licituds i la resta de documentació) estaran disponibles en l'adreça d'Internet de l'IMPIVA: http://www.impiva.es. Les sol·licituds s'adequaran als models normalitzats i s'ompliran utilitzant els mitjans electrònics o telemàtics proporcionats per l'IMPIVA i disponibles a través de l'adreça d'Internet indicada anteriorment.  
7.1.1. Si la sol·licitud es tramita via telemàtica, només s'admetrà la presentació de sol·licituds, escrits i comunicacions davant del Registre Telemàtic que estiguen firmats electrònicament mitjançant una firma electrònica avançada basada en un certificat reconegut, segons el que disposa el Decret 18/2004, de 13 de febrer, del Consell de la Generalitat, de creació del Registre Telemàtic de la Generalitat i regulació de les notificacions telemàtiques de la Generalitat, i expedit per la Generalitat Valenciana o per qualsevol altre prestador de servicis de certificació amb què la Generalitat Valenciana haja firmat l'oportú conveni, que poden consultar-se en la pàgina web http://www.pki.gva.es/puntreg\_c.htm. Actualment l'IMPIVA presta este servici de certificacions a la seua seu de València.  
7.1.2. Les persones sol·licitants que no utilitzen la firma electrònica avançada hauran d'imprimir les pàgines preceptives resultants de l'ús de mitjans telemàtics i les presentaran, una vegada emplenades amb les corresponents firmes originals, als llocs indicats en els apartats 7.4.1 i 7.4.2.   
D'acord amb el que disposa el Decret 18/2004, de 13 de febrer, del Consell de la Generalitat, de creació del Registre Telemàtic de la Generalitat i la regulació de les notificacions telemàtiques de la Generalitat, s'incorpora el procediment recollit en esta resolució a l'annex del dit decret, com a procediment susceptible de tramitació a través del Registre Telemàtic de la Generalitat.  
7.2. Documentació que s'ha d'adjuntar a la sol·licitud normalitzada.  
7.2.1. Memòria tècnica del projecte, segons model que es pot obtenir descarregant-lo de l'adreça d'Internet de l'IMPIVA: http://www.impiva.es. S'advertix que un defectuós o deficient ompliment de la memòria, o la seua difícil comprensió, generaran una minusvaloració del projecte d'acord amb els criteris d'avaluació establits per a cada programa.  
7.2.2. Documentació relativa a la personalitat jurídica del sol·licitant:  
a) Quan siga una societat la inscripció de la qual en el Registre Mercantil siga obligatòria, l'IMPIVA obtindrà la informació relativa a la personalitat jurídica del sol·licitant, si bé podrà requerir directament al sol·licitant la presentació d'algun document concret.  
b) En el cas de sol·licitants la inscripció dels quals en el Registre Mercantil no siga obligatòria (entitats sense ànim de lucre, empresaris individuals, cooperatives), s'haurà d'aportar fotocòpia dels documents següents:  
- Contracte o acta de constitució i estatuts vigents.  
- Poder de representació del firmant de la sol·licitud, o document equivalent, segons les prescripcions legals.  
- DNI si és empresari individual.  
No caldrà aportar la documentació anterior que ja estiga en poder de l'IMPIVA, sempre que es mantinga vigent i s'aporte declaració de vigència a este efecte, segons model disponible en l'adreça d'Internet de l'IMPIVA: http://www.impiva.es.  
7.2.3. La presentació de la sol·licitud comporta l'autorització a l'IMPIVA, excepte manifestació en contra pel sol·licitant, per a demanar els certificats a emetre per l'Agència Estatal de l'administració Tributària, per la unitat recaptadora de la Hisenda Pública Valenciana i per la Tresoreria General de la Seguretat Social, en els quals s'acredite que el sol·licitant està al corrent en les seues obligacions amb les esmentades administracions. En qualsevol cas, l'IMPIVA podrà requerir directament al sol·licitant en el cas que la informació obtinguda presente alguna incidència.   
7.2.4. Si la sol·licitud aportada estiguera incompleta o presentara errors esmenables, es demanarà a l'interessat que en el termini de 10 dies hàbils esmene la falta o adjunte els documents preceptius, amb l'advertiment que si no ho fa així es considerarà que ha desistit de la seua sol·licitud.  
7.2.5. Els requeriments a què es fa referència en este article, així com qualsevol altre que poguera realitzar l'IMPIVA, podran efectuar-se per fax o per correu electrònic al número de fax o a l'adreça indicada pel sol·licitant en la sol·licitud normalitzada, sempre que quede constància de la recepció per aquell.  
7.2.6. Els requeriments, les notificacions, les comunicacions o la documentació dels procediments emesos per mitjà de firma electrònica avançada en l'àmbit de la Generalitat Valenciana gaudiran de validesa i eficàcia, en els termes de l'article 45 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.   
7.2.7. L'aportació de documents en resposta als requeriments referenciats, es podrà realitzar a través del Registre Telemàtic, a través de l'adreça d'Internet de l'IMPIVA, i sobre la utilització de firma electrònica avançada seran aplicables els mateixos requisits que els recollits en l'article 7.1, d'acord amb les disponibilitats que a este efecte s'establisquen per a cada programa.  
7.3. Termini de presentació de sol·licituds.  
Podran presentar-se a esta convocatòria sol·licituds durant els exercicis 2010 i 2011 d'acord amb el calendari següent:  
- Anualitat 2010: des de l'endemà de la publicació de la present resolució en el Diari Oficial de la Comunitat Valenciana (DOCV) fins al 15 d'abril del 2010.  
- Anualitat 2011: des del 2 de novembre del 2010 fins al 21 de desembre del 2010.  
7.4. Lloc de presentació de sol·licituds .  
7.4.1. Les sol·licituds i la documentació annexa podran presentar-se en qualsevol de les seus de l'IMPIVA indicades a continuació, en horari de 9.00 a 14.00 hores de dilluns a divendres, i de 17.00 a 19.00 hores, de dilluns a dijous. Les sol·licituds podran presentar-se en:  
- IMPIVA Alacant-oficina PROP: c/Churruca, 29, 03420 Alacant.  
- IMPIVA Castelló-oficina PROP: av. dels Germans Bou, 47, 12423 Castelló de la Plana.  
- IMPIVA València: plaça de l'Ajuntament, 6, 46422 València.  
7.4.2. També podran presentar-se en les formes previstes en l'article 38.4. de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
En el cas que s'optara per presentar la sol·licitud en una oficina de correus, haurà de fer-se en sobre obert perquè siga datada i segellada per l'oficina de correus abans de ser certificada.  
7.4.3. En el cas de sol·licituds que es presenten davant del Registre Telemàtic de la Generalitat, este emetrà automàticament un resguard acreditatiu de la presentació de la sol·licitud, que podrà ser arxivat o imprés per l'interessat, en els termes previstos en el Decret 18/2004, de 13 de febrer, del Consell de la Generalitat, de creació del Registre Telemàtic de la Generalitat i regulació de les notificacions telemàtiques de la Generalitat  
Article 8. Projectes plurianuals   
Quan es tracte d'un projecte de caràcter plurianual, és a dir, aquell l'execució del qual incloga més d'un exercici:  
a) S'haurà d'indicar en la memòria tècnica cada una de les fases i l'exercici en què es realitzaran.  
b) S'haurà de presentar per a cada exercici una sol·licitud en els terminis fixats en esta o en futures convocatòries. En tot cas, la concessió d'una ajuda en una anualitat no condiciona la de les següents, que queden supeditades a l'existència d'un programa que empare el projecte proposat, als resultats aconseguits en les fases anteriors i al resultat del procés de concurrència competitiva.   
c) Es podran considerar els justificants de despeses i pagament emesos amb posterioritat al termini de presentació de justificació de l'exercici o anualitat anterior que li haguera sigut notificat al beneficiari.  
Article 9. Instrucció i avaluació de sol·licituds  
1. L'òrgan instructor del procediment de concessió d'ajudes serà l'Àrea de Programes Europeus i Competitivitat de l'IMPIVA.  
2. Les ajudes es concediran sota el règim de concurrència competitiva, mitjançant una comparació de les sol·licituds presentades a les quals s'aplicaran els criteris de selecció del PO FEDER CV 2007-2013 i els criteris de valoració fixats en cada actuació, i s'establirà una prelació segons la puntuació obtinguda respectant els límits pressupostaris disponibles.  
3. L'òrgan instructor verificarà de cada sol·licitant i dels projectes presentats el compliment dels requisits exigits en la convocatòria, i en cas de resultar positiu procedirà a l'anàlisi dels projectes presentats i a l'aplicació dels criteris de valoració.  
4. Prèviament a l'aplicació dels criteris de valoració, i a fi de potenciar l'èxit dels objectius de la present convocatòria, l'IMPIVA podrà traslladar les sol·licituds a altres actuacions o convocatòries d'ajudes per la seua major idoneïtat.  
5. D'acord amb els criteris de valoració que s'establixen respectivament en l'annex, tindran preferència en l'adjudicació, en cas d'empat, els projectes presentats o dirigits a aquelles entitats que acrediten ocupar un percentatge de treballadors amb discapacitat superior respecte a la plantilla que tenien amb anterioritat a la present convocatòria, i en general aquells que reunisquen els requisits previstos en la Llei 11/2003, de 10 d'abril, sobre l'Estatut de les Persones amb Discapacitat de la Comunitat Valenciana.  
Article 10. Concessió de les ajudes  
Després dels actes d'instrucció i l'aplicació dels criteris de valoració realitzats per l'òrgan instructor, els projectes seran sotmesos a una Comissió que, després de les deliberacions oportunes, elevarà proposta de concessió al president de l'IMPIVA. La Comissió estarà composta pel personal de l'IMPIVA que s'indica a continuació:  
- President: el director general de l'IMPIVA.  
- El director d'Innovació i Competitivitat.  
- El director d'Infraestructures Tecnològiques i Servicis.  
- El cap de l'Àrea de Programes Europeus i Competitivitat.  
- La cap del Departament Pla de Competitivitat.  
- La cap del Departament de Disseny en les actuacions 1.3, 3.2 i 4.3.  
- La cap de l'Àrea de Gestió.  
- El cap de l'Àrea d'Organització i Sistemes.  
- Un tècnic de l'Àrea de Gestió que actuarà com a secretari.  
La Comissió adaptarà el seu funcionament al que establix la convocatòria i, de manera subsidiària, a les regles contingudes en el capítol II del títol II de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Prèviament a la concessió de les ajudes previstes en les actuacions 2, 4.1, 4.2 i 4.3, i sempre que estes es concedisquen sota el règim del Marc temporal comunitari aplicable a les mesures d'ajuda estatal per a facilitar l'accés al finançament en l'actual context de crisi econòmica i financera (DO C 16, de 22.01.2009), es trametrà una comunicació a les entitats o empreses amb proposta de subvenció, als efectes que estes presenten una declaració responsable sobre:  
- Totes les ajudes de minimis rebudes des de l'1 de gener de 2008, en què s'indique si s'han rebut per als mateixos costos o no que l'ajuda proposada.  
- Totes les ajudes rebudes a l'empara de l'esmentat marc temporal des de l'1 de gener de 2008.  
Vistos els resultats de les declaracions emeses pels sol·licitants amb proposta de subvenció, el president de l'IMPIVA resoldrà l'adjudicació de les ajudes mitjançant una resolució que fixarà expressament la quantia i incorporarà, si és el cas, les condicions i obligacions a què haja d'ajustar-se el beneficiari.   
La resolució dictada pel president posarà fi a la via administrativa i el contingut serà notificat de forma individualitzada a cada interessat. Les subvencions concedides seran publicades en el Diari Oficial de la Comunitat Valenciana (DOCV) amb indicació del programa i crèdit pressupostari a què s'imputen, beneficiari, quantitat concedida i finalitat o finalitats de la subvenció. Així mateix, els beneficiaris seran inclosos en una relació de beneficiaris de fons estructurals per complir la normativa sobre publicitat d'estos fons.   
Caldrà l'autorització del Consell quan l'import de les ajudes supere les quantitats establides en la Llei d'Hisenda Pública de la Generalitat.   
La resolució de concessió podrà incloure una relació ordenada de totes les sol·licituds que no hagen sigut estimades per sobrepassar-se la quantia màxima del crèdit fixat en la convocatòria, amb indicació de la puntuació obtinguda per cadascuna, perquè en cas d'augment per generació pressupostària o alliberament de crèdit, puguen ser ateses per ordre de puntuació.   
Article 11. Obligacions dels beneficiaris  
Constituïxen obligacions essencials del beneficiari realitzar el projecte, acreditar-ne la realització davant de l'IMPIVA, i també complir les condicions i la resta d'obligacions en la forma descrita a continuació:   
a) Realització del projecte:  
El beneficiari haurà de realitzar el projecte objecte de la subvenció en la forma descrita en la memòria presentada juntament amb la sol·licitud normalitzada i de manera que es complisca la finalitat de les ajudes, respectant els costos subvencionables indicats en la notificació de concessió d'ajuda i pels imports que s'hi especifiquen. Si s'hagueren produït canvis respecte al projecte inicial haurà de comunicar-ho necessàriament a l'IMPIVA, per a la seua aprovació.  
b) Justificació de la realització del projecte:  
b.1) El beneficiari haurà d'acreditar la realització del projecte presentant davant de l'IMPIVA la documentació exigida en el Manual d'instruccions de justificació d'ajudes aprovat per resolució del director general de l'IMPIVA, que seran publicades en l'adreça d'Internet de l'IMPIVA: http://www.impiva.es, i en la forma indicada en estes.   
S'establixen dues dates límit per a la presentació de la documentació acreditativa de realització del projecte, sense que en cap cas això implique la possibilitat d'una justificació parcial en cada termini. esmentades dates seran, llevat que se n'establisca una posterior en la notificació de concessió, o així s'establisca en el Manual de justificació per a complir determinats requisits:  
- Projectes presentats a l'anualitat 2010:   
· Primer termini: 2 de novembre del 2010  
· Segon termini: 13 de gener del 2011  
- Projectes presentats a l'anualitat 2011:   
· Primer termini: 15 de setembre del 2011  
· Segon termini: 30 de novembre del 2011  
b.2) La documentació justificativa constarà necessàriament de:   
- Una memòria d'actuació justificativa del compliment de les condicions imposades en la concessió de la subvenció, amb indicació de les activitats realitzades i dels resultats obtinguts.  
- Una memòria econòmica justificativa del cost de les activitats realitzades, que inclourà:  
· Una relació de despeses i inversions de l'activitat, obtinguda a partir de l'aplicació informàtica Justificació.exe, descarregable des de http://www.impiva.es.  
· Justificants de despesa i pagament incorreguts en la realització del projecte, acompanyats de l'informe de revisió de comptes justificatius de subvencions en l'àmbit del sector públic estatal, realitzat per un auditor o empresa auditora externa de comptes inscrits com a exercents en el ROAC (Registre Oficial d'Auditors de Comptes), d'acord amb l'Ordre EHA/1.434/2007, de 17 de maig, per la qual s'aprova la norma d'actuació dels treballs de revisió de comptes justificatius de subvencions en l'àmbit del sector públic estatal (BOE núm. 125, de 25.05.2007).  
· Documentació acreditativa del compliment de les condicions i obligacions.  
· Una altra documentació complementària definida en les instruccions.  
b.2.1) Es consideren justificants de despesa les factures i documents de valor probatori equivalent. La justificació de les despeses de personal es durà a terme mitjançant l'aportació de les nòmines dels treballadors implicats en el desenvolupament del projecte, els TC de cotització a la Seguretat Social a càrrec de l'empresa i els certificats de retencions on s'acredite l'ingrés de les retencions a favor de la Hisenda Pública.  
b.2.2.) Quant al període subvencionable de despeses i pagaments només seran tinguts en consideració els compresos en les dates indicades a continuació, sense perjudici dels que s'ha establit per als projectes plurianuals.  
- Justificants de despesa: per a l'anualitat 2010, fins al 31 de desembre del 2010, i per als presentats a la de 2011, fins al 30 de novembre d'eixe mateix any.  
- Justificants de pagament: fins al termini de justificació establit per a cada anualitat en l'apartat b.1), amb les excepcions que per als documents de cotització a la Seguretat Social o a la Hisenda Pública puguen establir-se en el Manual de justificació.  
b.2.3) El beneficiari haurà d'aportar com a mínim un 60% de justificants de despesa del projecte, llevat que un percentatge menor s'establira en el Manual d'instruccions de justificació. La presentació d'un percentatge menor donarà lloc a la revocació de la subvenció, si bé excepcionalment e podrà admetre sempre que mitjance causa justificada acceptada expressament per l'IMPIVA.  
Es podrà admetre fins un 30% de disminució en la justificació en cada cost subvencionable, compensable amb increments en altres costos dels previstos en la notificació de concessió, sempre que no s'altere la naturalesa del projecte i que no s'incremente més d'un 30% un cost subvencionable, excepte autorització prèvia i expressa de l'IMPIVA.  
b.2.4) A efectes de justificació es considerarà que la despesa subvencionada s'ha realitzat, sempre que haja sigut totalment pagada en la data límit de justificació.   
b.2.5) Els pagaments només s'admetran si estan realitzats a través d'entitat financera, i la justificació es realitzarà mitjançant la presentació de còpia de l'extracte bancari que acredite l'eixida efectiva dels fons, juntament amb còpia de l'ordre de transferència o del xec nominatiu. Per tant, queden exclosos els pagaments realitzats en efectiu o per caixa.   
b.2.6) Quan l'import d'un cost subvencionable supere, IVA exclòs, la quantia de 30.000 euros en el supòsit de cost per execució d'obra, o de 12.000 euros en el supòsit de subministrament de béns o prestació de servicis per empreses de consultoria o assistència tècnica, el beneficiari haurà d'aportar també justificació d'haver sol·licitat com a mínim tres ofertes de diferents proveïdors, llevat que per les especials característiques de les despeses subvencionables no hi haja al mercat suficient nombre d'entitats que subministren o presten el servici, i així es faça constar en un informe. L'elecció entre les ofertes presentades haurà de recaure en la més econòmica, i caldrà de justificar en un informe l'elecció en un altre sentit.   
La no presentació dels informes a què fa referència el paràgraf anterior, o la seua insuficiència, podrà donar lloc a la no consideració del cost subvencionable, amb la consegüent minoració o revocació de l'ajuda concedida, sense perjudici de la facultat de l'IMPIVA de demanar, a càrrec del beneficiari, una taxació pericial del bé subvencionat i recalcular d'acord amb esta la subvenció concedida.  
b.2.7) No s'acceptaran com a justificants de realització del projecte les factures derivades de la contractació amb empreses o entitats vinculades al beneficiari de l'ajuda, excepte justificació expressa que haurà de ser aprovada per l'IMPIVA. S'entén per empreses o entitats vinculades aquelles en què el beneficiari o un soci o grup de socis puga exercir, directament o indirectament, una influència dominant, o aquelles que puguen exercir-la sobre ell o que, de la mateixa manera que el beneficiari, estiguen sotmeses a la influència dominant d'una altra empresa o entitat per raó de propietat, participació financera o normes que la regulen. Es presumirà que hi ha influència dominant quan una empresa, entitat, persona física o grup d'estes, directament o indirectament, amb relació a una altra, estiga en possessió de com a mínim un 25% del capital subscrit, un 25% dels vots inherents a les participacions emeses per l'empresa o entitat, o puga designar almenys el 25% dels membres de l'òrgan d'administració, direcció o control de l'empresa, i en tot cas en els supòsits previstos en l'article 68.2 del Reglament de la Llei General de Subvencions, aprovat per Reial Decret 887/2006, de 21 de juny.  
b.2.8) La imputació dels costos de personal es farà segons el temps real dedicat al projecte, d'acord amb les premisses següents:  
- Les despeses es computaran sobre la base de la retribució anual més les càrregues socials.   
- S'haurà de disposar d'un sistema de control (setmanal, mensual, etc.) que arreplegue les tasques desenvolupades i les hores dedicades per cada treballador al projecte.   
c) Altres obligacions:  
c.1) Inserir en el material divulgatiu relacionat amb la difusió del projecte el logotip de l'IMPIVA disponible en http://www.impiva.es, i complir les obligacions relatives a la publicitat comunitària indicades en l'article següent.  
c.2) Complir les seues obligacions fiscals i amb la Seguretat Social, de manera que quede acreditada esta circumstància en el moment previ a l'atorgament de l'ajuda en els termes establits en la normativa vigent en la matèria, i a l'acreditació de la seua personalitat jurídica referida al moment de la sol·licitud de l'ajuda. Quan l'ajuda s'atorgue a una societat en constitució, en cap cas es pagarà l'import de l'ajuda abans que la societat estiga constituïda i inscrita en el registre corresponent, per a l'acreditació de la qual cosa es fixarà un termini.  
c.3) Conservar els documents justificatius de la realització del projecte i els relacionats amb les despeses i pagaments i amb les auditories corresponents durant un termini de quinze anys o durant un termini superior mentre puguen ser objecte de comprovació i control. Es conservaran els originals dels documents -o còpies certificades conformes amb els originals- sobre suports de dades generalment acceptats.   
c.4) Disposar de llibres comptables i registres diligenciats i la resta de documents degudament auditats en els termes exigits per la legislació mercantil, així com els estats comptables.  
c.5) Actualitzar qualsevol documentació presentada que haguera patit alguna modificació.   
c.6) Respondre de la veracitat dels documents aportats i en general de la informació facilitada.  
c.7) Facilitar a l'IMPIVA la informació relativa a indicadors financers, de producció i resultats, que permeten mesurar l'avanç enfront de la situació de partida descrita pel beneficiari en la memòria del projecte com a conseqüència de l'execució d'este.  
c.8) Comunicar altres ajudes públiques o privades que haguera obtingut o sol·licitat. En cas de concurrència amb altres ajudes s'aplicaran les normes d'acumulació que determine la normativa comunitària.  
Les ajudes subjectes a les actuacions 1.1, 1.2, 1.3 i 3.1 i 3.2, podran acumular-se a altres ajudes sempre que la suma no supere el límit més favorable segons la normativa aplicable a cada cas. Podran acumular-se ajudes de minimis amb ajudes a la inversió en R+D+I destinades als mateixos costos subvencionables, sempre que no se superen els límits establits per a les ajudes a la R+D+I en el Marc comunitari d'R+D+I, Do C323 de 30.12.2006.  
En els projectes presentats en les actuacions 2, 4.1, 4.2 i 4.3 s'aplicarà la regla d'acumulació del Marc temporal comunitari d'ajudes estatals, apartat 4.7 (DO C-16-2009).  
c.9) Els beneficiaris de les actuacions 1.1, 1.2 i 1.3 hauran d'acreditar l'efecte incentivador de l'ajuda, és a dir, demostrar que efectivament com a resultat de l'ajuda rebuda s'ha produït un increment de les activitats d'R+D+I del beneficiari consistents en un increment del volum, àmbit, quanties invertides o rapidesa de les esmentades activitats d'R+D+I, així com l'eficàcia per a atraure activitats d'R+D+I.  
c.10) Complir totes les obligacions que deriven de la normativa d'aplicació especificada en l'article 3 d'esta resolució.  
Article 12. Publicitat comunitària. Obligacions  
Quan l'ajuda siga superior a 500.000 euros i el projecte consistisca en la compra d'un objecte físic haurà de col·locar-se una placa on s'indique el tipus i el nom de l'operació, a més de la informació següent:  
- L'emblema de la Unió Europea.  
- La referència al Fons Europeu de Desenvolupament Regional.  
- La declaració "Una manera de fer Europa".  
En tot cas, el beneficiari s'assegurarà que les parts que intervenen en el projecte han sigut informades de l'esmentat finançament i anunciarà clarament que el projecte ha sigut seleccionat en el marc del Programa Operatiu FEDER de la Comunitat Valenciana 2007-2013. Per a complir este requisit, el beneficiari haurà de:  
- Identificar els béns tangibles subvencionats amb els adhesius que li seran facilitats juntament amb la notificació de concessió de la subvenció.  
- Incloure el logotip FEDER en qualsevol document relacionat amb el projecte o activitat subvencionada. La inclusió del logotip FEDER es realitzarà en qualsevol format en què estiga suportada la documentació del projecte, és a dir, paper, DVD, CD, pantalla informàtica, etc.   
- Incloure una declaració on s'informe que el projecte ha sigut cofinançat pel Programa Operatiu FEDER de la Comunitat Valenciana 2007-2013 en els termes següents:  
"Projecte cofinançat pels Fons FEDER, dins del Programa Operatiu FEDER de la Comunitat Valenciana 2007-2013".  
Els logotips de FEDER es poden descarregar de la pàgina http://www.impiva.es, en la zona de descàrregues, carpeta "logotips Fons Europeus i IMPIVA".  
Article 13. Pagament de les ajudes. Bestretes  
L'IMPIVA procedirà al pagament de l'ajuda una vegada que el beneficiari haja executat el projecte i sempre que haja complit les obligacions exigibles. El moment en què es realitzarà el pagament dependrà del termini de justificació del projecte pel qual haja optat el beneficiari, d'acord amb les possibilitats previstes en l'article 11.b.1) d'esta resolució.  
Podrà anticipar-se als beneficiaris el pagament de l'ajuda, amb caràcter previ a la justificació, com a finançament necessari per a dur a terme les actuacions inherents a la subvenció i d'acord amb els límits permesos per la Llei de Pressupostos de la Generalitat per al 2010 que s'indiquen a continuació, i dels que per al 2011 s'establisquen en la Llei de Pressupostos de tal exercici en el cas d'ajudes concedides a càrrec de l'esmentada anualitat:  
- Si el beneficiari és un institut tecnològic de la Xarxa d'Instituts Tecnològics de la Comunitat Valenciana (REDIT): 100% de l'ajuda, després de la presentació prèvia pel beneficiari d'aval bancari per la quantia anticipada, garantia que no serà exigible quan estiga inscrit com a centre tecnològic segons el Reial Decret 2.093/2008, de 19 de desembre (BOE de 23.01.2009); com a alternativa a l'aval bancari podrà exigir-se la presentació d'un informe d'auditoria elaborat per auditor o empresa auditora externa inscrita en el Registre Oficial d'Auditors de Comptes.   
- Si el beneficiari és qualsevol altra entitat no lucrativa: 50% de l'ajuda, després de la presentació prèvia d'aval bancari per la quantia anticipada.  
- Si el beneficiari és una empresa: 40% de l'ajuda per a transferències corrents i 15% per a transferències de capital, després de la presentació prèvia d'aval bancari per la quantia anticipada.  
Els percentatges mencionats podran modificar-se a l'alça amb l'acord previ del Consell.  
L'aval bancari per la quantia anticipada serà constituït d'acord amb la normativa vigent als serveis territorials de la Conselleria d'Economia, Hisenda i Ocupació de la Generalitat.  
Article 14. Entitats col·laboradores i assistència tècnica  
L'IMPIVA podrà subscriure convenis o contractes amb entitats perquè, actuant en nom seu i pel seu compte, entreguen i distribuïsquen els fons als beneficiaris o col·laboren en la gestió de les ajudes convocades, o bé perquè l'assistisquen en determinades funcions auxiliars a la gestió dels expedients.  
Article 15. Control i Verificació   
Tant el beneficiari com els tercers relacionats amb l'objecte de la subvenció hauran de sotmetre's a les actuacions de comprovació, verificació i control financer de l'activitat subvencionada efectuades tant per l'IMPIVA com per qualsevol òrgan de la Unió Europea i els seus representants autoritzats, de l'administració central de l'Estat i de la Generalitat, i facilitaran en tot moment la informació que se sol·licite en l'exercici de les esmentades actuacions, i en especial posaran a disposició la totalitat de documents necessaris per a una pista d'auditoria adequada.  
Les verificacions abordaran els aspectes administratius, financers, tècnics i físics de les operacions, segons corresponga, i hauran d'incloure en tot cas els procediments següents:  
- Verificacions administratives de tots els projectes aprovats.  
- Verificacions sobre el terreny de determinats projectes, a partir d'un mètode de mostreig aleatori. Els paràmetres tècnics de la mostra es determinaran de conformitat amb l'annex IV del Reglament (CE) 1.828/2006.  
Addicionalment, l'IMPIVA procedirà a realitzar verificacions per a la comprovació del manteniment de les condicions de concessió de l'ajuda durant el període legalment establit.  
Article 16. Minoració i revocació de l'ajuda. Reintegrament  
L'incompliment pel beneficiari de qualsevol de les obligacions establides en esta resolució podrà donar lloc a la minoració o a la revocació de l'ajuda segons les circumstàncies ocorregudes i una valoració d'estes. En el cas que l'ajuda haguera sigut ja pagada, el beneficiari haurà de procedir al reintegrament de la quantitat percebuda juntament amb els interessos de demora des del moment del pagament de la subvenció en la forma prevista en la legislació sobre subvencions. De conformitat amb l'esmentada normativa, l'incompliment de l'obligació de reintegrament tindrà, entre altres efectes, la impossibilitat de ser beneficiari en successives convocatòries, sempre que es trobe en període executiu.  
DISPOSICIÓ TRANSITÒRIA  
Per a les actuacions 2, 4.1, 4.2 i 4.3. podran ser preses en consideració les sol·licituds presentades amb posterioritat a la data límit de presentació de sol·licituds de la convocatòria anterior, i seran admissibles els justificants emesos a partir de la data de sol·licitud.   
DISPOSICIÓ FINAL ÚNICA  
Es faculta el director general de l'IMPIVA per a dictar les resolucions necessàries per al desplegament, l'eficàcia i l'execució de la present convocatòria.  
València, 11 de març de 2010.- El president de l'IMPIVA: Vicente Rambla Momplet.  
ANNEX   
Pla de Competitivitat de l'Empresa Valenciana  
Objectiu general del pla  
El II Pla de Competitivitat de l'Empresa Valenciana (PCEV) es planteja com un mitjà perquè les empreses de la Comunitat Valenciana puguen competir en qualitat, valor afegit, disseny del producte, servicis postvenda, etc., davant la dificultat -generada pel fenomen de la globalització- de poder fer-ho en costos.  
A través de les actuacions que es desenvolupen a continuació es pretenen, respectivament, els objectius següents:  
- Actuació 1: la posada en marxa i la dinamització dels clústers empresarials com a catalitzadors de reptes estratègics competitius per als sectors de la Comunitat Valenciana.  
- Actuació 2: afavorir la participació de les empreses i entitats de la Comunitat Valenciana en projectes que incrementen la seua competitivitat i capacitat tecnològica, a través de la participació en programes nacionals i internacionals d'R+D+I.   
- Actuació 3:   
· Fomentar la innovació en els sectors emergents i tradicionals de la Comunitat Valenciana, incentivant en la PIME la utilització de servicis d'innovació, assessorament en la gestió del disseny, i l'optimització dels recursos humans, com a factors de millora de la competitivitat.  
· Incentivar l'oferta i utilització de servicis avançats que ajuden a professionalitzar la gestió del disseny i fomentar la utilització del disseny com a factor d'innovació i de competitivitat per a les PIME.   
- Actuació 4: elevar el posicionament i la competitivitat de les empreses de la Comunitat Valenciana a través de la promoció del disseny i la promoció i desenvolupament dels actuals i nous mercats.  
Actuació 1. Dinamització de clústers   
Beneficiaris  
Entitats jurídiques que gestionen clústers empresarials pertanyents a sectors de la Comunitat Valenciana que tenen la condició d'agrupació innovadora segons la definició del Marc comunitari sobre ajudes estatals d'investigació i desenvolupament i innovació (vegeu punt 1 de l'apartat Altres).  
1.1. Activitats per a la posada en marxa i dinamització de clústers empresarials  
Actuacions susceptibles de suport  
- Realització d'inversions per a la posada en marxa i ampliació d'instal·lacions destinades a centres de formació i investigació o infraestructures d'investigació de lliure accés, com ara laboratoris i instal·lacions d'assaig.   
- Accions de promoció per a incorporar noves empreses a l'agrupació.  
- Gestió de les instal·lacions de lliure accés de l'agrupació.  
- Organització de programes de formació, tallers i conferències a fi de fomentar l'intercanvi de coneixements i el treball en xarxa entre els membres de l'agrupació.  
Costos subvencionables  
- Inversions en maquinària i equips per a la posada en marxa del clúster empresarial.  
- Personal propi, exclusivament en la part que es dedique a les activitats de dinamització del clúster empresarial.  
- Costos administratius corresponents a les activitats de dinamització del clúster empresarial.   
Intensitat de l'ajuda  
La intensitat màxima d'ajuda podrà arribar als percentatges següents: fins al 100% el primer any en què l'agrupació rep l'ajuda, 75% el segon any, 50% el tercer any i 25% el quart i el cinqué anys.  
Les inversions tindran una subvenció de fins al 15%. Si l'agrupació complix els paràmetres de xicoteta empresa podrà incrementar-se en 20 punts percentuals, i si complix els de mitjana empresa es podrà incrementar en 10 punts.   
1.2. Dinamització de clústers a través d'experts i-Creo  
Actuacions susceptibles de suport  
La dinamització, a través d'experts i-Creo, a fi de dur a terme les activitats següents:  
- Organització d'operacions de màrqueting per a atraure noves empreses.  
- Organització de programes de formació, tallers i conferències a fi de fomentar l'intercanvi de coneixements i el treball en xarxa entre els membres de l'agrupació.  
Caldrà complir els requisits establits en el punt 2 de l'apartat Altres.  
Costos subvencionables  
- Personal propi expert en gestió de la innovació (expert i-Creo) exclusivament en la part que es dedique a les activitats de dinamització del clúster.  
- Personal propi dedicat a la direcció, coordinació i administració del clúster, fins un 15% del cost subvencionable, exclusivament en la part que es dedique a les activitats de dinamització del clúster.  
- Costos administratius corresponents a les activitats susceptibles de suport.  
En tot cas no podran superar-se els límits màxims recollits en el punt 4 de l'apartat Altres.  
Intensitat de l'ajuda  
La intensitat màxima d'ajuda podrà arribar als següents percentatges sobre els costos subvencionables: fins al 100% el primer any en què l'agrupació rep l'ajuda, 75% el segon any, 50% el tercer any i 25% el quart i el cinqué anys.  
1.3 Dinamització de clústers a través del disseny  
Actuacions susceptibles de suport  
Activitats de dinamització de clústers empresarials, que tinguen com a objecte intensificar les seues línies d'actuació en la promoció del disseny a través de:   
- Accions de promoció per a incorporar noves empreses al clúster.  
- Organització de programes de formació, seminaris i conferències destinats a fomentar, entre els membres de l'agrupació, l'intercanvi de coneixements i treball en xarxa sobre la importància del disseny com a factor d'innovació estratègic per a la millora de productes i servicis en les PIME.  
Esta actuació s'emmarca en el Pla d'Acció per al Foment del Disseny de l'IMPIVA dirigit a coordinar els agents implicats en la promoció del disseny al nostre entorn, per millorar la cooperació i aconseguir un efecte multiplicador d'estes accions en el teixit empresarial valencià.  
Les accions a què es dóna suport a través d'esta actuació hauran d'enquadrar-se en l'esmentat pla, consultable en l'adreça d'Internet de l'IMPIVA http://www.impiva.es   
Costos subvencionables  
- Personal propi, exclusivament en la part corresponent a les actuacions susceptibles de suport.   
- Costos administratius corresponents a les actuacions susceptibles de suport.   
En tot cas no podran superar-se els límits màxims recollits en el punt 4 de l'apartat Altres.  
Intensitat de l'ajuda  
La intensitat màxima d'ajuda podrà arribar als següents percentatges sobre els costos subvencionables: fins al 100% el primer any en què l'agrupació rep l'ajuda, 75% el segon any, 50% el tercer any i 25% el quart i el cinqué anys.  
Actuació 2. Elaboració i presentació de projectes a programes nacionals i internacionals d'R+D+I  
Beneficiaris  
Entitats sense ànim de lucre   
Actuacions susceptibles de suport  
Elaboració i presentació de projectes integrats i de cooperació tecnològica entre empreses a programes nacionals i internacionals d'R+D+I, així com a accions de promoció, difusió i transferència de coneixements.  
Costos subvencionables  
- Personal propi associat al projecte.  
- Col·laboracions externes necessàries per al desenvolupament del projecte, és a dir, assistència tècnica, servicis professionals i servicis d'informació i difusió.   
- Viatges interurbans -transport públic- i allotjament del personal propi associat al projecte.  
- Despeses d'auditoria per a l'elaboració de l'informe de revisió del compte justificatiu de la subvenció per auditor o empresa auditora externa inscrita en el Registre Oficial d'Auditors de Comptes.   
En tot cas, no podran superar-se els límits màxims recollits en el punt 4 de l'apartat Altres.  
Intensitat de l'ajuda  
La intensitat màxima de l'ajuda podrà arribar fins al 100% dels costos subvencionables, amb un límit de 500.000 euros fins al 31 de desembre del 2010, de conformitat amb el Règim temporal d'ajuda per a concedir quantitats limitades d'ajuda compatible, ajuda d'estat N 307/2009 - Espanya: C (2009) 4558.  
Actuació 3. Assessorament en innovació  
3.1. Prestació de servicis en matèria d'innovació  
Actuacions susceptibles de suport  
- Prestació de servicis d'assessorament a la innovació a través d'actuacions de consultoria de gestió, assistència tecnològica, servicis de transferència de tecnologia, consultoria sobre adquisició, protecció i comerç de drets de propietat intel·lectual, consultoria sobre ocupació de normes, i activitats formatives dirigides a PIME, com ara cursos, tallers, màsters, seminaris, congressos, etc.  
- Prestació de servicis de suport a la innovació consistents en bancs de dades, biblioteques tècniques, investigació de mercats, etiquetatge de qualitat.  
Beneficiaris  
Entitats sense ànim de lucre amb projectes consistents en la prestació de servicis d'innovació a almenys tres PIME.  
Costos subvencionables  
- Personal propi associat al projecte, exclusivament en la part que es dedique a la prestació del servici.   
- Col·laboracions externes necessàries per a la prestació del servici, és a dir, servicis tècnics, servicis professionals i servicis d'informació i difusió.   
En tot cas no podran superar-se els límits màxims recollits en el punt 4 de l'apartat Altres.  
Intensitat de l'ajuda  
La intensitat màxima d'ajuda podrà arribar al 75% dels costos subvencionables en què haja incorregut l'entitat per a prestar el servici.   
L'ajuda haurà d'aplicar-se en forma de bonificació en el preu cobrat a la PIME. La bonificació per a cada PIME serà com a màxim de 200.000 euros, en un període de tres anys.   
Hauran de complir-se les condicions del punt 3 de l'apartat Altres.  
3.2. Prestació de servicis en matèria d'innovació a través del disseny  
Actuacions susceptibles de suport  
Prestació de servicis d'assessorament i suport a les PIME en matèria d'innovació, orientats a millorar la gestió del disseny en les PIME industrials de l'àmbit d'actuació de l'entitat beneficiària.  
Esta actuació s'emmarca en el Pla d'Acció per al Foment del Disseny de l'IMPIVA dirigit a coordinar als agents implicats en la promoció del disseny al nostre entorn, per millora la cooperació i aconseguir un efecte multiplicador d'estes accions en el teixit empresarial valencià.  
Les accions a què es dóna suport a través d'esta actuació hauran d'enquadrar-se en l'esmentat pla, consultable en l'adreça d'Internet de l'IMPIVA http://www.impiva.es .  
Beneficiaris   
Entitats sense ànim de lucre amb projectes dirigits a PIME industrials del seu àmbit d'actuació que impliquen la prestació de servicis de suport a la innovació a través de la gestió del disseny.   
Costos subvencionables  
- Personal propi associat al projecte, exclusivament en la part que es dedique a la prestació del servici.  
- Col·laboracions externes necessàries per a la prestació del servici.  
En tot cas no podran superar-se els límits màxims recollits en el punt 4 de l'apartat Altres.  
Intensitat de l'ajuda  
La intensitat màxima d'ajuda podrà arribar al 75% dels costos subvencionables en què haja incorregut l'entitat per a prestar el servici.   
L'ajuda haurà d'aplicar-se en forma de bonificació en el preu cobrat a la PIME. La bonificació per a cada PIME serà com a màxim de 200.000 euros, en un període de tres anys. Hauran de complir-se les condicions del punt 3 de l'apartat Altres.  
Actuació 4. Desenvolupament de mercats  
4.1. Accions de promoció de mercats   
Actuacions susceptibles de suport  
- Participació en certàmens i activitats de promoció sectorials.   
- Projectes d'innovació en presentació de productes, atenent les seues propietats tècniques i de disseny i la posterior catalogació enfocada als diferents mercats nacionals i internacionals; estes accions han d'estar encaminades a elevar el posicionament competitiu de les empreses i els seus productes.  
Beneficiaris  
- Entitats sense ànim de lucre de forma individual .  
- Entitats sense ànim de lucre de forma agrupada amb almenys tres empreses o entitats.  
Costos subvencionables  
Entitats:  
- Personal propi associat al projecte.  
- Col·laboracions externes necessàries per al desenvolupament del projecte, és a dir servicis tècnics, servicis professionals i servicis d'informació i difusió. En els projectes de participació en certàmens no es considerarà subvencionable el lloguer d'espai.  
- Viatges interurbans -transport públic- i allotjament.  
- Despeses d'auditoria per a l'elaboració de l'informe de revisió del compte justificatiu de la subvenció per auditor o empresa auditora externa inscrita en el Registre Oficial d'Auditors de Comptes.   
Empreses:   
- Personal propi associat al projecte.  
- Col·laboracions externes necessàries per al desenvolupament del projecte, és a dir servicis tècnics, servicis professionals i servicis d'informació i difusió.   
- Viatges interurbans -transport públic- i allotjament   
En tot cas, no podran superar-se els límits màxims recollits en el punt 4 de l'apartat Altres.  
Intensitat de l'ajuda  
La intensitat màxima d'ajuda podrà arribar al 100% dels costos subvencionables. La intensitat màxima per a les empreses en accions de repercussió directa sobre estes serà del 50%.  
En ambdós casos, la intensitat màxima de l'ajuda tindrà un límit de 500.000 euros fins al 31 de desembre del 2010, de conformitat amb el Règim temporal d'ajuda per a concedir quantitats limitades d'ajuda compatible, ajuda d'estat N 307/2009 - Espanya: C (2009) 4558.  
4.2. Accions de desenvolupament de mercats  
Actuacions susceptibles de suport  
Accions de desenvolupament de mercats, plans de comunicació i divulgació sectorial i en general accions que permeten elevar el posicionament competitiu de les empreses de la Comunitat Valenciana.  
Beneficiaris  
Entitats sense ànim de lucre.  
Costos subvencionables  
- Inversions directament relacionades amb el projecte a realitzar.  
- Personal propi associat al projecte.  
- Col·laboracions externes necessàries per al desenvolupament del projecte, és a dir servicis tècnics, servicis professionals i servicis d'informació i difusió.  
- Viatges interurbans -transport públic- i allotjament.  
- Despeses d'auditoria per a l'elaboració de l'informe de revisió del compte justificatiu de la subvenció per auditor o empresa auditora externa inscrita en el Registre Oficial d'Auditors de Comptes.   
En tot cas, no podran superar-se els límits màxims recollits en el punt 4 de l'apartat Altres.  
Intensitat de l'ajuda  
La intensitat màxima de l'ajuda podrà arribar fins al 100% dels costos subvencionables, amb un límit de 500.000 euros fins al 31 de desembre del 2010, de conformitat amb el Règim temporal d'ajuda per a concedir quantitats limitades d'ajuda compatible, ajuda d'estat N 307/2009 - Espanya: C (2009) 4558.  
4.3. Promoció del disseny com a factor de competitivitat  
Actuacions susceptibles de suport  
Accions de promoció i sensibilització per a posar en valor la importància del disseny com a factor clau per a la competitivitat empresarial, així com activitats orientades a la definició, estructuració i difusió de nous servicis i eines la finalitat de les quals siga millorar el nivell d'assessorament tècnic i informació específica que puguen donar suport a processos de gestió del disseny en les empreses.   
Beneficiaris   
- Entitats sense ànim de lucre de forma individual .  
- Entitats sense ànim de lucre de forma agrupada amb almenys tres empreses o entitats.  
Costos subvencionables  
Entitats:  
- Personal propi associat al projecte.  
- Col·laboracions externes necessàries per al desenvolupament del projecte, és a dir servicis tècnics, servicis professionals i servicis d'informació i difusió.   
- Viatges interurbans -transport públic- i allotjament  
- Despeses d'auditoria per a l'elaboració de l'informe de revisió del compte justificatiu de la subvenció per auditor o empresa auditora externa inscrita en el Registre Oficial d'Auditors de Comptes.   
Empreses:   
- Personal propi associat al projecte.  
- Col·laboracions externes necessàries per al desenvolupament del projecte, és a dir servicis tècnics, servicis professionals i servicis d'informació i difusió.   
En tot cas, no podran superar-se els límits màxims recollits en el punt 4 de l'apartat Altres.  
Intensitat de l'ajuda  
La intensitat màxima de l'ajuda podrà arribar fins al 100% dels costos subvencionables, amb un límit de 500.000 euros fins al 31 de desembre del 2010, de conformitat amb el Règim temporal d'ajuda per a concedir quantitats limitades d'ajuda compatible, ajuda d'estat N 307/2009 - Espanya: C (2009) 4558.  
Criteris de valoració   
Criteris de valoració de les actuacions del Pla de Competitivitat de l'Empresa Valenciana 2010: 1.1, 1.2, 2, 3.1, 4.1, 4.2.   
1. Qualitat del projecte. Ponderació 50 de 100  
- Definició i maduresa del projecte, justificació de la seua necessitat, grau d'innovació i ajust dels objectius del projecte a l'entorn empresarial. (10)   
- Adequació del projecte als fins i objectius de l'estratègia de l'entitat sol·licitant en matèria de promoció de la innovació. (5)  
- Pla de comunicació, difusió de l'acció. (5)  
- Efecte positiu del projecte en la diversificació sectorial. (5)  
- Projecte basat en els bons resultats obtinguts en anys anteriors. (10)  
- El projecte fomenta un millor aprofitament de les TIC. (5)  
- El projecte afavorix el desenvolupament d'actuacions que reduïsquen el consum net d'aigua, d'energia o d'altres recursos naturals, així com les necessitats de transport. (5)  
- El projecte comprén el desenvolupament d'actuacions que reduïxen els residus, abocaments, emissions i contaminació, amb especial atenció a les emissions a l'atmosfera de gasos amb efecte hivernacle. (5)  
2. Viabilitat tècnica i economicofinancera. Ponderació 10 de 100  
- Coherència del pressupost del projecte amb els objectius a aconseguir. (5)  
- Definició del projecte, les seues fases, pla de treball i pressupost d'execució. (5)  
3. Característiques del sol·licitant. Ponderació 10 de 100  
- Orientació dels servicis del sol·licitant cap a les necessitats de les empreses. (3)  
- Trajectòria de l'entitat sol·licitant en projectes de promoció de la innovació i la competitivitat. (3)  
- L'entitat promou la igualtat entre homes i dones. (2)  
- L'entitat facilita l'accessibilitat de les persones discapacitades. (2)  
4. Aspectes socioeconòmics. Ponderació 30 de 100  
- Descripció dels destinataris finals de l'actuació i relació del projecte amb algun pla estratègic o d'innovació per a les empreses del sector. (10)  
- Oportunitat que per al teixit empresarial dels diferents sectors d'activitat i per a la societat representa l'aplicació i transferència dels resultats esperats del projecte. (5)  
- Sol·licituds presentades per entitats que compten en la seua plantilla amb un nombre de persones amb discapacitats per damunt del mínim legal. (5)  
- Sol·licituds presentades per entitats que compten amb un pla d'igualtat d'oportunitats entre dones i homes quan no estiga així exigit per la normativa aplicable. (5)  
- Sol·licituds presentades per entitats amb ubicació en zones geogràfiques d'interés preferent. (3)  
- Sol·licituds presentades per entitats amb projectes que impliquen increment de l'ocupació. (2)  
Criteris de valoració per a l'actuació 1.3, 3.2 i 4.3.   
1. Qualitat del projecte. Ponderació 65 de 100  
- Ajust dels objectius del projecte a la valoració del disseny com a estratègia per a la millora de la competitivitat. (23)  
- Adequació del projecte als fins i objectius de l'estratègia de l'entitat sol·licitant en matèria de promoció del disseny. (9)  
- Pla de comunicació, difusió de l'acció. (3)  
- Vinculació del projecte als objectius del pla d'acció de foment del disseny d'IMPIVA. (10)  
- Ajust dels objectius del projecte i resultats previstos a les necessitats de les empreses. (11)  
- El projecte fomenta un millor aprofitament de les TIC. (3)  
- El projecte afavorix el desenvolupament d'actuacions que reduïsquen el consum net d'aigua, d'energia o d'altres recursos naturals, així com les necessitats de transport. (3)  
- El projecte comprén el desenvolupament d'actuacions que reduïxen els residus, abocaments, emissions i la contaminació, amb especial atenció a les emissions a l'atmosfera de gasos amb efecte hivernacle. (3)  
2. Viabilitat tècnica i economicofinancera. Ponderació 5 de 100  
- Coherència del pressupost del projecte amb els objectius a aconseguir. (1)  
- Definició del projecte, les seues fases, pla de treball i pressupost d'execució. (3)  
- Adequació de recursos humans i de servicis externs. Dimensió equilibrada dels recursos humans i de les inversions necessàries respecte a l'abast de l'acció. (1)  
3. Característiques del sol·licitant. Ponderació 10 de 100  
- Orientació de l'activitat del sol·licitant cap a la promoció del disseny. (6)  
- Integració en el Sistema Valencià d'Innovació i la seua col·laboració amb altres agents. (2)  
- L'entitat promou la igualtat entre homes i dones. (1)  
- L'entitat facilita l'accessibilitat de les persones amb discapacitat. (1)  
4. Aspectes socioeconòmics. Ponderació 20 de 100  
4. Taula de costos màxims anuals   
Costos màxims de personal intern aplicables el 2010  
Categoria Salari brut SS empresa Total salari euro/h (1.800 h/any) Viatges (allotjament/dia)  
Director tècnic/Projecte 77.395,35 11.474,42 88.869,78 49,37 119,07  
- Oportunitat que per al teixit empresarial representa la realització del projecte. (12)  
- Sol·licituds presentades per entitats que compten en la seua plantilla amb un nombre de persones amb discapacitat per damunt del mínim legal. (2)  
- Sol·licituds presentades per entitats que compten amb un pla d'igualtat d'oportunitats entre dones i homes quan no siga així exigit per la normativa aplicable. (2)  
- Sol·licituds presentades per entitats amb ubicació en zones geogràfiques d'interés preferent. (2)  
- Sol·licituds presentades per entitats amb projectes que impliquen increment de l'ocupació. (2)  
Altres  
1. Definició d'«agrupacions innovadores» segons el Marc comunitari sobre ajudes estatals d'investigació i desenvolupament i innovació (DOUE C 323/01, de 30.12.2006), grups constituïts per empreses independents, noves empreses, xicotetes, mitjanes i grans empreses i organismes d'investigació -, actives en sectors i regions concretes, amb l'objectiu d'estimular activitats innovadores mitjançant el foment d'intenses relacions mútues i de la pràctica de compartir instal·lacions, intercanviar coneixements i sabers especialitzats i contribuir amb eficàcia a la transferència tecnològica, la creació de xarxes i la divulgació d'informació entre les empreses integrants de l'agrupació. Preferentment, els estats membres han de fer el que es puga perquè en l'agrupació hi haja un equilibri adequat entre PIME i grans empreses a fi d'assolir una certa massa crítica, en particular, per mitjà de l'especialització en àmbits concrets de l'R+D+I i atenent les agrupacions ja existents tant a l'estat membre com a la Comunitat.  
2. El perfil del personal expert i-Creo serà el de titulat universitari, preferentment de caràcter tècnic o economicoempresarial, amb experiència en R+D+I o en els àmbits economicofinancer, internacional i de gestió de la innovació, amb domini de l'anglés i coneixements pràctics de tecnologies de la informació.  
En el cas de nova contractació, la data del contracte haurà de ser posterior a la de presentació de sol·licitud de l'ajuda i l'entitat beneficiària realitzarà la selecció respectant les polítiques horitzontals en matèria d'igualtat d'oportunitats i atenent principis de publicitat suficient i valoració professional equitativa dels candidats, amb menció expressa als fons europeus tant en el procés de selecció com en el mateix contracte.  
3. Les entitats beneficiàries de les actuacions 3.1 i 3.2 estan obligades a facturar els servicis prestats, establint un preu de mercat que reflectisca els costos totals més un marge raonable.   
L'ajuda haurà d'aplicar-se en forma de bonificació en el preu cobrat a la PIME. En facturar els servicis, l'entitat registrarà en la factura el percentatge millorat sobre el preu de mercat, així com la declaració que l'esmentada bonificació constituïx ajuda estatal.   
La PIME receptora del servici no podrà obtenir més de 200.000 euros de bonificació en un període de tres anualitats.  
Per a garantir la transparència dels costos dels servicis, així com els preus pagats per les PIME usuàries d'estos, l'entitat beneficiària portarà un sistema comptable analític a través del qual es puguen justificar els costos exactes en què s'ha incorregut realment per a la prestació de servicis. Este requisit es complirà mitjançant una declaració expedida per auditor o empresa degudament inscrita en el ROAC que certifique que les despeses declarades corresponen a la prestació de servicis i que el preu facturat per la prestació d'estos últims és un preu de mercat. Esta declaració formarà part de l'informe de revisió de comptes justificatius de la subvenció exigit per l'IMPIVA per a la justificació del projecte.  
Tècnic sènior 61.916,28 11.474,42 73.390,71 40,77 119,07  
Tècnic júnior 46.437,21 11.474,42 57.911,64 32,17 119,07  
Tècnic mitjà 38.697,68 11.474,42 50.172,10 27,87 119,07  
Administratiu/auxiliar 23.218,61 6.942,36 30.160,97 16,76 119,07  
\* \* \* \* \*  
4. Tabla de costes máximos anuales   
Costes máximos de personal interno aplicables en 2010  
Categoría Salario Bruto S.S. Empresa Total salario euro/h. (1.800 h/año) Viajes (alojam./día)  
Director técnico/Proyecto 77.395,35 11.474,42 88.869,78 49,37 119,07  
Técnico senior 61.916,28 11.474,42 73.390,71 40,77 119,07  
Técnico junior 46.437,21 11.474,42 57.911,64 32,17 119,07  
Técnico medio 38.697,68 11.474,42 50.172,10 27,87 119,07  
Administrativo/auxiliar 23.218,61 6.942,36 30.160,97 16,76 119,07  
5. Les ajudes als projectes previstos en:  
- Les actuacions 1.1, 1.2 i 1.3 en cap cas podran superar el límit de 5.000.000 d'euros per agrupació.   
- L'actuació 3 en cap cas podrà superar el límit de 7.500.000 euros per empresa i per projecte.